NORAKSTS

|  |  |
| --- | --- |
| 24.03.2023. | Nr.3/12 |

###### DALĪBA PROJEKTĀ “IEKĻAUJOŠU BIBLIOTĒKU TĪKLS SOCIĀLI MAZAIZSARGĀTU CILVĒKU GRUPĀM”

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 5.pantu, Jelgavas pilsētas attīstības programmas 2014.-2020. gadam (apstiprināta ar Jelgavas pilsētas domes 2013. gada 23. maija lēmumu Nr.5/5 “Jelgavas pilsētas attīstības programmas 2014.-2022. gadam apstiprināšana”) Investīciju plānu un tajā iekļauto projekta ideju 3.3.2.3. “Iekļaujošu bibliotēku tīkls sociāli mazaizsargātu cilvēku grupām”, kā arī no Pasvāles publiskās bibliotēkas (Lietuva) saņemto piedāvājumu piedalīties Interreg VI-A Latvijas – Lietuvas programmas 2021.–2027. gadam projektu konkursā,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atļaut Jelgavas valstspilsētas pašvaldības iestādei “Jelgavas Pilsētas bibliotēka” piedalīties kā partnerim projektā “Iekļaujošu bibliotēku tīkls sociāli mazaizsargātu cilvēku grupām” Interreg VI-A Latvijas – Lietuvas programmas 2021.–2027. gadam projektu konkursā.
2. Projekta kopējās izmaksas plānotas 625 000,00 *euro* (seši simti divdesmit pieci tūkstoši*euro,* 00 *centi*), t.sk. Jelgavas valstspilsētas pašvaldības iestādes “Jelgavas Pilsētas bibliotēka” projekta aktivitāšu kopējās izmaksas - 166 600,00*euro* (viens simts sešdesmit seši tūkstošiseši simti *euro,* 00 *centi),* no tām 133 280,00 *euro* (viens simts trīsdesmit trīs tūkstoši divi simti astoņdesmit *euro,* 00 *centi)* –Eiropas Reģionālās attīstības fonda finansējums, 1666,00 *euro* (viens tūkstotis seši simti sešdesmit seši *euro,* 00 *centi)* - valsts budžeta dotācija pašvaldībām un 31 654,00 *euro* (trīsdesmit viens tūkstotis seši simti piecdesmit četri *euro,* 00 *centi)* – Jelgavas valstspilsētas pašvaldības līdzfinansējums.
3. Projekta apstiprināšanas gadījumā Jelgavas valstspilsētas pašvaldības budžetā nodrošināt Projekta īstenošanai nepieciešamo priekšfinansējumu 2024. gadam 50 000,00 *euro* (piecdesmit tūkstoši *euro,* 00 *centi)*.
4. Pilnvarot Jelgavas valstspilsētas pašvaldības iestādes “Jelgavas Pilsētas bibliotēka” direktoru veikt visas nepieciešamās darbības Projekta sagatavošanai, iesniegšanai un īstenošanai, t.sk. parakstīt ar Projekta iesniegšanu un īstenošanu saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. martā